Naglfare

Naglfare var sannsynligvis en jotun i norrøn mytologi som er omtalt av Snorre Sturlason i Gylvaginning, første del av Den yngre Edda. Han nevnes i kapitlet «Natt og dag.  Sol og måne».

Ifølge Snorre var Natt datter av jotnen Norve (Narve). Hun hadde tre ektemenn, hvorav Naglfare var den første. Han fikk sønnen Aud med henne. Senere fikk Natt datteren Jord med ektemannen Ånar. Jord regnes blant åsynjeneGylvaginning, Den yngre Edda, Norrøne bokverk 42, Det norske Samlaget, 1973, s 28. Det er usikkert om denne Jord er den samme guddommen som Fjorgyn. Til sist fikk Natt sønnen Dag med guden (åsen) Delling.

Naglfare må ikke forveksles med skipet Naglfar som ifølge mytologien er det skipet som frakter jotnene som skal slåss med åsene under Ragnarok.

 Referanser 

Kategori:Jotner